《万山遗叟以所作中秋重九二诗见示诸公和之已多勉强效颦二首 其二》
明代·陶宗仪

重阳佳节无风雨，倦客他乡忆水丘。采采黄花人送酒，迢迢碧汉雁横秋。

喜无败兴催租者，自有循溪荡楫舟。底用登高方是乐，嘉宾三两醉还休。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。